CELEX: 62020TN0525
Language: lv
Date: 2020-08-14 00:00:00
Title: Lieta T-525/20: Prasība, kas celta 2020. gada 14. augustā – ITD un Danske Fragtmænd/Komisija

16.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 390/38
            
         
      Prasība, kas celta 2020. gada 14. augustā – ITD un Danske Fragtmænd/Komisija
      (Lieta T-525/20)
      (2020/C 390/55)
      Tiesvedības valoda – angļu
      
         Lietas dalībnieki
      
      
         Prasītājas: ITD, Brancheorganisation for den danske vejgodstransport (Padborg, Dānija) un Danske Fragtmænd A/S (Åbyhøj, Dānija) (pārstāvis: L. Sandberg-Mørch, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2020. gada 12. maija lēmumu C(2020) 3006 final valsts atbalsta lietā SA. 52489 (2018/FC) – Dānija un valsts atbalsta lietā SA. 52658 (2018/FC) – Zviedrija (Iespējamais valsts atbalsts PostNord Logistics);
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumam prasītājas izvirza vienu vienīgu pamatu, apgalvojot, ka Komisija esot pārkāpusi pienākumu uzsākt formālas izmeklēšanas procedūru.
      
                  —
               
               
                  Prasītājas atsaucas uz pierādījumiem par nopietnām grūtībām saistībā ar iepriekšējas izmeklēšanas procedūras ilgumu un apstākļiem;
               
            
                  —
               
               
                  Turpinājumā prasītājas atsaucas uz to, ka atbildētāja veikusi nepietiekamu un nepilnīgu analīzi attiecībā uz kapitāla ieguldījuma attiecināmību, un it īpaši uz:
                  
                              —
                           
                           
                              nepietiekamu un nepilnīgu analīzi, jo Komisija neesot pamatojusies uz precīziem, uzticamiem un konsekventiem datiem;
                           
                        
                              —
                           
                           
                              nopietnām grūtībām, ko parādot tas, ka Komisija esot kļūdījusies nosakot, ka lēmumu izdarīt kapitāla ieguldījumu pieņēma nevis PostNord AB, bet PostNord Group AB;
                           
                        
                              —
                           
                           
                              nopietnām grūtībām, ko parādot tas, ka Komisija esot kļūdījusies, nosakot, ka PostNord AB direktoru padomes lēmums izdarīt kapitāla ieguldījumu nav attiecināms uz Dānijas un Zviedrijas valstīm.
                           
                        
            
                  —
               
               
                  Noslēgumā prasītājas atsaucas uz nepietiekamu un nepilnīgu analīzi par to, kā Post Danmark A/S šķērssubsidēja PostNord Logistics izdevumus.